**4.pielikums**

**Metu konkurss**

**“Hercoga Jēkaba laukuma telpiskās attīstības vīzija**

**Krišjāņa Barona ielā 1, Jelgavā”  
Identifikācijas Nr. JPD2018/109/MK**

**Meta noformējuma un iesniegšanas prasības**

1. Mets, sastāv no šādiem dokumentiem:
   1. **Grafiskie materiāli**
      1. Konkursa teritorijas izpētes ģenerālplāns M 1:1000 - 1: 2000;
      2. Projekta teritorijas ģenerālplāns M 1: 500, kurā attēlot:
         1. Esošo un plānoto apbūvi (norādot būvapjomu funkciju);
         2. Teritorijas labiekārtojuma un apzaļumošanas koncepciju;
         3. Teritorijas raksturīgos griezumus nolasāmā mērogā ar augstuma atzīmēm un izmēriem;
         4. Gājēju, velosipēdistu un transporta organizācijas shēmu;
         5. Tehniski ekonomiskos rādītājus;
         6. Citus ideju pamatojošus risinājumus;
      3. Hercoga Jēkaba laukuma un apkārtējās pilsētvides 3D modelis (digitāls vai makets). Idejas vīzijas vizualizācijas un/vai fotomontāžas (vismaz no trim skatu punktiem), kas raksturo piedāvātās idejas sintēzi esošajā pilsētvides kontekstā, vadoties no galvenajiem skatu virzieniem (skat. pielikumu “8. pielikums metu konkursam teritorijas fotofiksācija”).
      4. Grafiskos materiālus noformēt uz stingrām, gaišām un izturīgām A1 formāta (594 mm x 841 mm izmēra) planšetēm. Devīze jānorāda planšetes augšējā labajā stūrī. Zem devīzes simboliem ieteicams atstāt vietu planšetu izvietojuma shēmai.
   2. **Skaidrojošais apraksts**
      1. Esošās situācijas analīze, konceptuāls funkcionālās un arhitektoniskās idejas apraksts (līdz 3.lpp.);
      2. Piedāvājuma pilsētbūvnieciskais apraksts un pamatojums, īpaši akcentējot jaunu ēku būvapjomus (ja tādi paredzēti) un to funkciju. Raksturīgo skatu punktu analīze, Jelgavas pilsētas ieguvums Hercoga Jēkaba laukuma telpiskās vides attīstībā;
      3. Tehniski ekonomiskie rādītāji norādot: apbūves laukumu, stāvu kopējo platību, būvapjoma tilpumu, autostāvvietu skaitu, velosipēdu stāvvietu skaitu (ja tādus paredzēts veidot) un citi.
      4. Būvprojekta izstrādei paredzamo izmaksu aprēķins.
      5. Skaidrojošais apraksts, noformējams sējumā uz stingrām A3 formāta (420x297mm) lapām 2 (divos) eksemplāros, kam pievienoti samazināti (A3 formāta) grafiskie materiāli.
   3. **Elektroniski (USB datu nesējā) noformējami:**
      1. Skaidrojošais apraksts PDF failā;
      2. Visu A1 formāta planšetu samazināti attēli, kā arī citi grafiskie materiāli, kas nepieciešami projekta idejas ilustrācijai, PDF failos ar 300 dpi izšķirtspēju, A3 formātā;
      3. Katram dokumentam jābūt apzīmētam ar aprakstošu nosaukumu;
      4. Datu nesējs nedrīkst saturēt informāciju, kas var identificēt pretendentu.
      5. Meta piedāvātajiem risinājumiem ir jābūt izstrādātiem atbilstoši Nolikumam un tā pielikumiem līdz tādai detalizācijas pakāpei, lai žūrijas komisijai rastos pilnīgs priekšstats par tiem.